1016/1946 Ú. l. I
Vyhláška Ústrednej rozdeľovne uhlia v Prahe o úprave prídelu paliva pre domáce kúrenie od 16. apríla 1946 do 15. septembra 1946 na Slovensku.

1016.
Vyhláška
Ústrednej rozdeľovne uhlia v Prahe
zo dňa 10. apríla 1946
o úprave prídelu paliva pre domáce kúrenie od 16. apríla 1946 do 15. septembra 1946 na Slovensku.
Ústredná rozdeľovňa uhlia so schválením úradu Predsedníctva vlády podľa § 5 dekrétu prezidenta republiky zo dňa 27. októbra 1945 č. 115 Sb. o hospodárení uhlím a palivovým drevom nariaďuje:

§ 1.
1. Na riadne vystavené už používané odberné lístky, vydané podľa vyhlášky č. 214/45 Úr. vestníka sa povoľuje ďalší odber paliva pre domáce účely (varenie) na čas od 16. apríla 1946 do 15. septembra 1946, a to 500 kg uhlia alebo koksu a 1000 kg tvrdého palivového dreva pre každého majiteľa (prednostu domácnosti) takéhoto odberného lístku.
2. Na odber tohoto paliva slúžia bloky A. a B. na uhlie a koks, každý po 250 kg a bloky I. a II. na drevo, každý po 500 kg. Tieto bloky odoberie dodavateľ paliva pri jeho dodaní a uvedie dodané množstvo paliva v príslušnej rubrike na strane 3. odberného lístku. Určené množstvo možno dodať postupne alebo naraz.
§ 2.
1. Pre živnostenské prevodzovne, ktoré pre udržovanie svojej prevádzky potrebujú palivo aj v letných mesiacoch a pre domy s ústredným kúrením, ktoré potrebujú palivo na zohrievanie vody, povoľuje sa ďalší odber paliva na čas od 16. apríla 1946 do 15. septembra 1946 na odberné legitimácie, ktoré vystavilo Povereníctvo priemyslu a obchodu, alebo príslušný Okresný národný výbor na základe vyhlášky č. 215/45 Úr. vestníka. Tieto odberné legitimácie treba, ak neboly doteraz vrátené, vrátiť do 30. apríla 1946 Povereníctvu priemyslu a obchodu, alebo príslušnému Okresnému národnému výboru podľa toho, ktorý úrad povodne odbernú legitimáciu vystavil. Povereníctvo ako splnomocnenec Rozdeľovne alebo Okresného národného výboru ich po vrátení znova zašle spotrebiteľovi s doplňovacím listom, v ktorom určí množstvo paliva na horeuvedený čas. Bez tohoto doplňovacieho listu je odberná legitimácia neplatná.
2. Potrebný počet doplňovacích listov nech si každý Okresný národný výbor vyžiada od Rozdeľovne.
3. Množstvo paliva, určené v doplňovacom liste odbernej legitimácie, môže dodavateľ (obchodník) spotrebiteľovi dodať len postupne a to podľa skutočnej potreby; výjimka je prípustná len vtedy, ak je odôvodnená dopravnými ťažkosťami.
4. Spotrebiteľ nie je viazaný pri odbere paliva na jedného dodavateľa. Spotrebiteľ je povinný pri každej objednávke predložiť odbernú legitimáciu s doplňovacím listom. Dodavateľ (obchodník) je povinný uviesť objednané množstvo paliva v príslušnej rubrike doplňovacieho listu a dodávku potvrdiť. Spotrebiteľ nesmie odobrať a dodavateľ (obchodník) nesmie dodať väčšie množstvo ako je určené Rozdeľovňou.
5. Všetci spotrebitelia sú povinní najneskôr do 30. septembra 1946 odovzdať odbernú legitimáciu i s doplňovacím listom. Neodovzdanie legitimácie je trestné a môže mať za následok vylúčenie spotrebiteľa z ďalších dodávok paliva.
6. Zásobovanie poľnohospodárstva je upravené vyhláškou Povereníctva priemyslu a obchodu zo dňa 12. marca 1946, čís. 750 Úr. vestníka. — § 5 vyhlášky čís. 750/1946 Úr. vestníka sa zrušuje a nahradzuje sa § 7 tejto vyhlášky.
§ 3.
Spotrebiteľ môže odobrať namiesto uhlia a koksu drevo v pomere 1 q uhlia (koksu) = 2.5 q dreva.
§ 4.
Ochodníci s palivom sú povinní uviesť množstvo paliva dodaného v smysle tejto vyhlášky v mesačných výkazoch, ktoré podávajú podľa vyhlášky čís. 214/45 Úr. vestníka.
§ 5.
Rozdeľovňa vykonáva na Slovensku pôsobnosť podľa tejto vyhlášky, prostredníctvom Povereníctva priemyslu a obchodu.
§ 6.
Ustanovenia §§ 4, 5, 7, 8 a 9 vyhlášky čís. 214/45 Úr. vestníka sa zrušujú.
§ 7.
Priestupky proti tejto vyhláške a proti opatreniam na základe nej vydaným, ako aj proti platným ustanoveniam vyhlášky č. 214/45 Úr. vestníka sa trescú podľa § 12 dekrétu prezidenta republiky zo dňa 27. októbra 1945, čís. 115 Sb., o hospodárení uhlím a palivovým drevom.
§ 8.
Táto vyhláška nadobúda účinnosť dňom 16. apríla 1946.
Ústredná rozdeľovňa uhlia v Prahe.

Prednosta:
Dr. Maloch v. r.